লালমনিরহাট, ২১ জুন (শীর্ষ নিউজ ডটকম): ভারতে পাচারকালে লালমনিরহাট থেকে সিরাজুল ইসলাম (১১) নামে এক শিশুকে উদ্ধার করেছে বিজিবি সদস্যরা। গতকাল সোমবার রাতে জেলার  মোগলহাট ক্যাম্পের বিজিবি সদস্যরা টহলরত অবস্থায় তাকে উদ্ধার করে। সে মৃত. আব্দুর রাজ্জাকের ছেলে।  পুলিশ জানায়, সিরাজুর ইসলাম ঢাকার মতিঝিলের একটি বস্তিতে বসবাস করলেও সে কমলাপুর রেল স্টেশনে হকারের কাজ করত। একজন লোক তাকে ভালো কাজ ও ভালো খাবার দেয়ার কথা বলে মোগলহাট সীমান্ত দিয়ে ভারতের অন্ধ্র প্রদেশে পাচারের সময় বিজিবি সদস্যদের সন্দেহ হলে তাকে আটক করে। এ সময় পাচারকারী নিকটস্থ নদীতে ঝাঁপ দিয়ে পালিয়ে যায়। শিশুটিকে সদর থানা পুলিশের নিকট সোপর্দ করা হয়েছে।  (শীর্ষ নিউজ ডটকম/প্রতিনিধি/এমআর/আরআর/১৮.০৯ ঘ.)